phoneee/thai-legal-corpus huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 19/2540เรื่อง การอนุญาตให้บริษัทหลักทรัพย์หยุดการรับซื้อคืนหน่วยลงทุนได้เป็นการชั่วคราวตามที่บริษัทหลักทรัพย์จัดการกองทุนรวมบริหารทุนไทย จํากัด ได้ขออนุญาตต่อ สํานักงานคณะกรรมการกํากับหลักทรัพย์และตลาดหลักทรัพย์ เพื่อหยุดการรับซื้อคืนหน่วยลงทุนของกองทุนเปิดที่ซีเอ็ม พลัส กองทุนเปิดทิสโก้ตราสารหนี้ และกองทุนเปิดเอกสินตราสารหนี้ ที่ตน เป็นผู้รับผิดชอบในการดําเนินการเป็นการชั่วคราว เนื่องจากการประสบปัญหาการดําเนินธุรกิจของ สถาบันการเงินบางแห่งได้ส่งผลกระทบต่อความมั่นใจของผู้ถือหน่วยลงทุนของกองทุนรวมตราสาร แห่งหนี้ และเป็นผลให้ผู้ถือหน่วยลงทุนสั่งขายคืนหน่วยลงทุนของกองทุนรวมตราสารแห่งหนี้เป็น จํานวนมาก แต่บริษัทหลักทรัพย์ยังไม่สามารถไถ่ถอนตั๋วสัญญาใช้เงินของสถาบันการเงินดังกล่าวได้ หรือต้องเปลี่ยนตั๋วสัญญาใช้เงินเป็นตราสารการเงินของสถาบันการเงินอื่น ทําให้บริษัทหลักทรัพย์ ขาดสภาพคล่องที่จะนํามารับซื้อคืนหน่วยลงทุน นั้นสํานักงานคณะกรรมการกํากับหลักทรัพย์และตลาดหลักทรัพย์พิจารณาแล้วเห็นว่า ปัญหาดังกล่าวอาจมีผลกระทบต่อกองทุนรวมในวงกว้างและต่อเสถียรภาพทางเศรษฐกิจและการเงิน ของประเทศ ดังนั้น อาศัยอํานาจตามความในข้อ 16 แห่งประกาศคณะกรรมการกํากับหลักทรัพย์ และตลาดหลักทรัพย์ เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมประเภท รับซื้อคืนหน่วยลงทุน พ.ศ. 2536 ลงวันที่ 30 กรกฎาคม พ.ศ. 2536 สํานักงานคณะกรรมการกํากับ หลักทรัพย์และตลาดหลักทรัพย์จึงอนุญาตให้บริษัทหลักทรัพย์ดังกล่าวหยุดการรับซื้อคืนหน่วยลงทุน ของกองทุนรวมดังกล่าวได้ ทั้งนี้ ตั้งแต่วันที่ 30 มิถุนายน พ.ศ. 2540 จนถึงวันที่ 6 กรกฎาคม พ.ศ. 2540ผู้มีอํานาจลงนาม - ประกาศ ณ วันที่ 30 มิถุนายน พ.ศ. 2540 (นายปกรณ์ มาลากุล ณ อยุธยา)เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
คำพิพากษาศาลฎีกาที่ 62470หลักกฎหมาย: การขอทุเลาการบังคับ เมื่อคดีอยู่ในระหว่างพิจารณาของศาลอุทธรณ์ จึงเป็นอำนาจของศาลอุทธรณ์ที่จะมีคำสั่งคำร้องขอทุเลาการบังคับ และเมื่อศาลอุทธรณ์มีคำสั่งอย่างใดแล้วจำเลยจะฎีกาคำสั่งนั้นไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 874/2526นายทวี วนารมย์วิวัฒน์โจทก์นายสงวน จงเจริญจำเลย ป.วิ.พ. ม. 231การขอทุเลาการบังคับ เมื่อคดีอยู่ในระหว่างพิจารณาของศาลอุทธรณ์ จึงเป็นอำนาจของศาลอุทธรณ์ที่จะมีคำสั่งคำร้องขอทุเลาการบังคับ และเมื่อศาลอุทธรณ์มีคำสั่งอย่างใดแล้วจำเลยจะฎีกาคำสั่งนั้นไม่ได้(ปรานอม มหรรณพ-ปรีชา พานิชวงศ์-บุญส่ง คล้ายแก้ว)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 874/2526นายทวี วนารมย์วิวัฒน์โจทก์นายสงวน จงเจริญจำเลย ป.วิ.พ. ม. 231การขอทุเลาการบังคับ เมื่อคดีอยู่ในระหว่างพิจารณาของศาลอุทธรณ์ จึงเป็นอำนาจของศาลอุทธรณ์ที่จะมีคำสั่งคำร้องขอทุเลาการบังคับ และเมื่อศาลอุทธรณ์มีคำสั่งอย่างใดแล้วจำเลยจะฎีกาคำสั่งนั้นไม่ได้(ปรานอม มหรรณพ-ปรีชา พานิชวงศ์-บุญส่ง คล้ายแก้ว)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศการท่าเรือแห่งประเทศไทยเรื่องค่าบริการพิเศษในการจัดเรียงสินค้า ณ แผนกโรงพักสินค้า ๑๔(สินค้าเพื่อการส่งออก)[๑] เพื่อเป็นการอำนวยความสะดวกและให้บริการพิเศษในการจัดเรียงสินค้าให้แก่ ผู้ประกอบการบรรจุสินค้าขาออกที่ฝากเก็บ ณ แผนกโรงพักสินค้า ๑๔ (สินค้าเพื่อการส่งออก)อาศัยอำนาจตามความในมาตรา ๓๒ (๒) แห่งพระราชบัญญัติการท่าเรือแห่งประเทศไทย พ.ศ.๒๔๙๔ และข้อ ๑๓ แห่งระเบียบการท่าเรือแห่งประเทศไทยว่าด้วยการใช้ท่าเรือบริการและความสะดวกต่าง ๆ พ.ศ. ๒๕๔๔จึงให้กำหนดอัตราค่าบริการพิเศษในการจัดเรียงสินค้าที่ฝากเก็บ ณ แผนกโรงพักสินค้า๑๔ (สินค้าเพื่อการส่งออก) เกินกว่า ๓๐ วันนับถัดจากวันฝากเก็บ เพิ่มอีกในอัตรา ๒๖บาท (ไม่รวมภาษีมูลค่าเพิ่ม) ต่อลูกบาศก์เมตร หรือเมตริกตัน ที่คำนวณได้สูงกว่าโดยถือเกณฑ์มาตรฐาน ปริมาตร ๑ ลูกบาศก์เมตร เท่ากับ ๑ เมตริกตันทั้งนี้ตั้งแต่วันที่ ๓๐ ตุลาคม ๒๕๔๙ เป็นต้นไปประกาศณ วันที่ ๑๓ ตุลาคม พ.ศ. ๒๕๔๙ศิริ จิระพงษ์พันธ์กรรมการการท่าเรือฯ รักษาการแทนผู้อำนวยการการท่าเรือแห่งประเทศไทยหมายเหตุ:- เหตุผลที่ต้องออกประกาศฉบับนี้ เพื่อให้แผนกโรงพักสินค้า ๑๔(สินค้าเพื่อการส่งออก) เป็นพื้นที่ให้บริการพิเศษในการฝากเก็บและบรรจุสินค้าขาออกเข้าตู้โดยมีหลังคาคลุมสามารถบรรจุสินค้าเข้าตู้ได้เมื่อฝนตกหากผู้ใช้บริการไม่ต้องการใช้พื้นที่ดังกล่าวสามารถเลือกใช้การบรรจุสินค้าขาออกเข้าตู้สินค้ากลางแจ้งที่ลานของแผนกควบคุมการบรรจุตู้สินค้าได้จึงไม่มีวัตถุประสงค์ให้นำสินค้าขาออกฝากเก็บเป็นระยะเวลานานเกินกว่า ๓๐ วันเนื่องจากมีผู้มาใช้บริการจำนวนมากและพื้นที่จำกัดซึ่งต้องใช้เครื่องมือทุ่นแรงบริหารจัดการพื้นที่ให้เหมาะสมเพียงพอจึงเห็นควรกำหนดเป็นค่าบริการพิเศษในการจัดเรียงสินค้าใหม่สำหรับสินค้าขาออกที่ฝากเก็บไว้เกินกว่า๓๐ วัน นับถัดจากวันเข้าฝากเก็บเรียกเก็บเพิ่มเติมอีก ๒๖ บาท(ไม่รวมภาษีมูลค่าเพิ่ม) ต่อลูกบาศก์เมตร หรือเมตริกตันที่คำนวณได้สูงกว่าโดยถือเกณฑ์มาตรฐาน ปริมาตร ๑ ลูกบาศก์เมตร เท่ากับ ๑ เมตริกตันโสรศ/ผู้จัดทำ๗ ธันวาคม ๒๕๔๙ปิยะธิดา/ปรับปรุง๓ พฤศจิกายน๒๕๖๐[๑] ราชกิจจานุเบกษาเล่ม ๑๒๓/ตอนพิเศษ ๑๒๓ ง/หน้า ๕๔/๒๗ พฤศจิกายน ๒๕๔๙
ประกาศกระทรวงมหาดไทยประกาศกระทรวงมหาดไทยเรื่องหวงห้ามที่ดินตำบลสัตหีบกิ่งอำเภอสัตหีบ ขึ้นอำเภอบางละมุงจังหวัดชลบุรี[๑] อาศัยอำนาจตามความในมาตรา ๓๗แห่งพระราชบัญญัติทางหลวง พุทธศักราช ๒๔๘๒รัฐมนตรีว่าการกระทรวงมหาดไทยเห็นสมควรกำหนดเขตหวงห้ามที่ดินเพื่อประโยชน์แก่การก่อสร้างและบำรุงทางหลวงสายฉะเชิงเทรา ชลบุรี ระยอง ตอนสัตหีบ - ระยองเพราะฉะนั้นจึงขอประกาศให้ทราบทั่วกันว่า ที่ดินว่างเปล่าซึ่งต้องหวงห้ามตามประกาศนี้ คือที่ดินริมทางหลวงสายฉะเชิงเทรา ชลบุรี ระยองตอนสัตหีบ ระยอง บริเวณระหว่างหลักกิโลเมตรที่ ๑.๒๕๐ถึงหลักกิโลเมตรที่ ๑.๔๕๐ อยู่ในท้องที่ตำบลสัตหีบ กิ่งอำเภอสัตหีบขึ้นอำเภอบางละมุง จังหวัดชลบุรี ที่อยู่ภายในเขตหวงห้ามตามแผนที่ต่อท้ายประกาศนี้ถ้าผู้ใดมีสิทธิเกี่ยวกับการครอบครองที่ดินที่กล่าวแล้วและจะคัดค้านอย่างหนึ่งอย่างใด ให้ยื่นคำร้องคัดค้านต่อคณะกรมการอำเภอตามท้องที่ภายในกำหนด๙๐ วัน นับแต่วันประกาศนี้เป็นต้นไปเมื่อพ้นกำหนด๙๐ วัน นับแต่วันที่ประกาศไปแล้วไม่มีผู้ใดแย้งสิทธิให้ถือว่าที่ดินนั้นตกอยู่ในความครอบครองของผู้อำนวยการทางหลวงห้ามมิให้ผู้ใดเข้าหักร้างจัดทำหรือปลูกสร้างด้วยประการใดๆ เว้นไว้แต่จะได้รับอนุญาตเป็นหนังสือจากเจ้าหน้าที่ประกาศมา ณ วันที่๑ กรกฎาคม พุทธศักราช ๒๔๘๓เชวงศักดิ์สงครามลงนามแทนรัฐมนตรีว่าการกระทรวงมหาดไทยสุภาพร/พิมพ์๒๙สิงหาคม ๒๕๔๖สุภาพร/แก้ไข๒๙สิงหาคม ๒๕๔๖A+B+C[๑] รก.๒๔๘๓/-/๒๑๓/๙ กรกฎาคม ๒๔๘๓
พระราชบัญญัติโอนกรรมสิทธิ์ที่ธรณีสงฆ์วัดท่าแคตำบลท่าแคอำเภอเมืองลพบุรีจังหวัดลพบุรี ให้แก่กรมรถไฟพุทธศักราช ๒๔๘๕ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๔สิงหาคม พุทธศักราช ๒๔๘๐และวันที่ ๑๖ธันวาคม พุทธศักราช ๒๔๘๔)อาทิตย์ทิพอาภาปรีดี พนมยงค์ตราไว้ ณ วันที่๑๔ เมษายน พุทธศักราช ๒๔๘๕เป็นปีที่ ๙ในรัชชกาลปัจจุบันโดยที่สภาผู้แทนราษฎรลงมติว่าสมควรโอนกรรมสิทธิ์ที่ธรณีสงฆ์วัดท่าแค ตำบลท่าแค อำเภอเมืองลพบุรี จังหวัดลพบุรี ให้แก่กรมรถไฟจึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎรดังต่อไปนี้มาตรา๑ พระราชบัญญัตินี้ให้เรียกว่า พระราชบัญญัติโอนกรรมสิทธิ์ที่ธรณีสงฆ์วัดท่าแคตำบลท่าแค อำเภอเมืองลพบุรี จังหวัดลพบุรี ให้แก่กรมรถไฟ พุทธศักราช ๒๔๘๕มาตรา๒[๑]ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไปมาตรา๓ให้โอนกรรมสิทธิ์ที่ธรณีสงฆ์วัดท่าแค ตำบลท่าแค อำเภอเมืองลพบุรีจังหวัดลพบุรี มีเนื้อที่ ๕,๙๒๐ ตารางเมตรปรากฏแนวเขตตามแผนที่ท้ายพระราชบัญญัตินี้ ให้แก่กรมรถไฟมาตร๔ให้รัฐมนตรีว่าการกระทรวงศึกษาธิการรักษาการตามพระราชบัญญัตินี้ผู้รับสนองพระบรมราชโองการจอมพลป. พิบูลสงครามนายกรัฐมนตรี[เอกสารแนบท้าย]๑.แผนที่ท้ายพระราชบัญญัติโอนกรรมสิทธิ์ที่ธรณีสงฆ์วัดท่าแค ตำบลท่าแคอำเภอเมืองลพบุรี จังหวัดลพบุรี ให้แก่กรมรถไฟ พุทธศักราช ๒๔๘๕(ดูข้อมูลจากภาพกฎหมาย)ดวงใจ/จัดทำปาจรีย์/ปรับปรุง๑ กันยายน ๒๕๔๙พรรณพร/ปรับปรุง๑๑ มีนาคม ๒๕๖๒[๑]ราชกิจจานุเบกษา เล่ม ๕๙/ตอนที่ ๒๗/หน้า ๘๘๐/๒๑ เมษายน ๒๔๘๕
คำพิพากษาศาลฎีกาที่ 3773/2525หลักกฎหมาย: องค์การเหมืองแร่จ้างจำเลยผลิตแร่ในเขตประทานบัตร ต่อมาจับจำเลยพร้อมแร่ของกลางที่บ้านจำเลยนอกเขตประทานบัตรขององค์การการที่จำเลยมีแร่ไว้ในครอบครองเป็นความผิดสำเร็จลงเมื่อจำเลยขนแร่ลงที่บ้านจำเลย เมื่อจำเลยแต่งแร่หรือล้างแร่ขึ้นอีกจึงเป็นความผิด อีกกรรมหนึ่ง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3773/2525อัยการตรังโจทก์นายผละ ทองตัดจำเลย ป.อ. ม. 91 พ.ร.บ.แร่ พ.ศ.2510 องค์การเหมืองแร่จ้างจำเลยผลิตแร่ในเขตประทานบัตร ต่อมาจับจำเลยพร้อมแร่ของกลางที่บ้านจำเลยนอกเขตประทานบัตรขององค์การการที่จำเลยมีแร่ไว้ในครอบครองเป็นความผิดสำเร็จลงเมื่อจำเลยขนแร่ลงที่บ้านจำเลย เมื่อจำเลยแต่งแร่หรือล้างแร่ขึ้นอีกจึงเป็นความผิด อีกกรรมหนึ่ง(เสมา รัตนมาลัย-สุนทร วรรณแสง-ประมุข สวัสดิ์มงคล)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3773/2525อัยการตรังโจทก์นายผละ ทองตัดจำเลย ป.อ. ม. 91 พ.ร.บ.แร่ พ.ศ.2510 องค์การเหมืองแร่จ้างจำเลยผลิตแร่ในเขตประทานบัตร ต่อมาจับจำเลยพร้อมแร่ของกลางที่บ้านจำเลยนอกเขตประทานบัตรขององค์การการที่จำเลยมีแร่ไว้ในครอบครองเป็นความผิดสำเร็จลงเมื่อจำเลยขนแร่ลงที่บ้านจำเลย เมื่อจำเลยแต่งแร่หรือล้างแร่ขึ้นอีกจึงเป็นความผิด อีกกรรมหนึ่ง(เสมา รัตนมาลัย-สุนทร วรรณแสง-ประมุข สวัสดิ์มงคล)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 266308หลักกฎหมาย: พ.ร.บ. คุ้มครองแรงงาน พ.ศ. 2541 มาตรา 5 ให้คำนิยาม "นายจ้าง" หมายความว่า ผู้ซึ่งตกลงรับลูกจ้างเข้าทำงานโดยจ่ายค่าจ้างให้และหมายความรวมถึง (1) ผู้ซึ่งได้รับมอบหมายให้ทำงานแทนนายจ้าง บริษัท ท. ผู้เช่ากิจการของโจทก์ที่ 1 และที่ 2 มาดำเนินการ ได้เช่าแรงงานจากการทำงานของลูกจ้างโจทก์ที่ 1 และที่ 2 ด้วย การบังคับบัญชาลูกจ้างของโจทก์ที่ 1 และที่ 2 การจ่ายค่าจ้างให้แก่ลูกจ้าง การจ่ายเงินสมทบกองทุนประกันสังคมและกองทุนเงินทดแทน บริษัท ท. เป็นผู้ดำเนินการแทนและจ่ายเงินแทนโจทก์ที่ 1 และที่ 2 จึงถือว่าบริษัท ท. เป็นผู้ซึ่งได้รับมอบหมายให้ทำงานแทนนายจ้างตาม พ.ร.บ. คุ้มครองแรงงาน พ.ศ. 2541 มาตรา 5 (1) และโจทก์ที่ 1 กับที่ 2 มิได้เลิกจ้างลูกจ้างหรือโอนการจ้างลูกจ้างไปให้บริษัท ท. ย่อมถือได้ว่าโจทก์ที่ 1 และที่ 2 ยังคงเป็นนายจ้างของลูกจ้างอยู่ตามมาตรา 5 แห่งบทกฎหมายดังกล่าว ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 5208 - 5211/2548บริษัทไทยลีพิมพ์ย้อม จำกัด กับพวกโจทก์กรมสวัสดิการและคุ้มครองแรงงาน กับพวกจำเลย พ.ร.บ.คุ้มครองแรงงาน พ.ศ.2541 ม. 5พ.ร.บ. คุ้มครองแรงงาน พ.ศ. 2541 มาตรา 5 ให้คำนิยาม "นายจ้าง" หมายความว่า ผู้ซึ่งตกลงรับลูกจ้างเข้าทำงานโดยจ่ายค่าจ้างให้และหมายความรวมถึง (1) ผู้ซึ่งได้รับมอบหมายให้ทำงานแทนนายจ้าง บริษัท ท. ผู้เช่ากิจการของโจทก์ที่ 1 และที่ 2 มาดำเนินการ ได้เช่าแรงงานจากการทำงานของลูกจ้างโจทก์ที่ 1 และที่ 2 ด้วย การบังคับบัญชาลูกจ้างของโจทก์ที่ 1 และที่ 2 การจ่ายค่าจ้างให้แก่ลูกจ้าง การจ่ายเงินสมทบกองทุนประกันสังคมและกองทุนเงินทดแทน บริษัท ท. เป็นผู้ดำเนินการแทนและจ่ายเงินแทนโจทก์ที่ 1 และที่ 2 จึงถือว่าบริษัท ท. เป็นผู้ซึ่งได้รับมอบหมายให้ทำงานแทนนายจ้างตาม พ.ร.บ. คุ้มครองแรงงาน พ.ศ. 2541 มาตรา 5 (1) และโจทก์ที่ 1 กับที่ 2 มิได้เลิกจ้างลูกจ้างหรือโอนการจ้างลูกจ้างไปให้บริษัท ท. ย่อมถือได้ว่าโจทก์ที่ 1 และที่ 2 ยังคงเป็นนายจ้างของลูกจ้างอยู่ตามมาตรา 5 แห่งบทกฎหมายดังกล่าว(รัตน กองแก้ว-ชวลิต ยอดเณร-พงษ์เทพ ศิริพงศ์ติกานนท์)ศาลแรงงานกลาง - นายเกษมสันต์ วิลาวรรณศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 5208 - 5211/2548บริษัทไทยลีพิมพ์ย้อม จำกัด กับพวกโจทก์กรมสวัสดิการและคุ้มครองแรงงาน กับพวกจำเลย พ.ร.บ.คุ้มครองแรงงาน พ.ศ.2541 ม. 5พ.ร.บ. คุ้มครองแรงงาน พ.ศ. 2541 มาตรา 5 ให้คำนิยาม "นายจ้าง" หมายความว่า ผู้ซึ่งตกลงรับลูกจ้างเข้าทำงานโดยจ่ายค่าจ้างให้และหมายความรวมถึง (1) ผู้ซึ่งได้รับมอบหมายให้ทำงานแทนนายจ้าง บริษัท ท. ผู้เช่ากิจการของโจทก์ที่ 1 และที่ 2 มาดำเนินการ ได้เช่าแรงงานจากการทำงานของลูกจ้างโจทก์ที่ 1 และที่ 2 ด้วย การบังคับบัญชาลูกจ้างของโจทก์ที่ 1 และที่ 2 การจ่ายค่าจ้างให้แก่ลูกจ้าง การจ่ายเงินสมทบกองทุนประกันสังคมและกองทุนเงินทดแทน บริษัท ท. เป็นผู้ดำเนินการแทนและจ่ายเงินแทนโจทก์ที่ 1 และที่ 2 จึงถือว่าบริษัท ท. เป็นผู้ซึ่งได้รับมอบหมายให้ทำงานแทนนายจ้างตาม พ.ร.บ. คุ้มครองแรงงาน พ.ศ. 2541 มาตรา 5 (1) และโจทก์ที่ 1 กับที่ 2 มิได้เลิกจ้างลูกจ้างหรือโอนการจ้างลูกจ้างไปให้บริษัท ท. ย่อมถือได้ว่าโจทก์ที่ 1 และที่ 2 ยังคงเป็นนายจ้างของลูกจ้างอยู่ตามมาตรา 5 แห่งบทกฎหมายดังกล่าว(รัตน กองแก้ว-ชวลิต ยอดเณร-พงษ์เทพ ศิริพงศ์ติกานนท์)ศาลแรงงานกลาง - นายเกษมสันต์ วิลาวรรณศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 3035/2539หลักกฎหมาย: ตามคำให้การจำเลยไม่มีประเด็นเรื่องจำเลยได้เปลี่ยนลักษณะแห่งการยึดถือที่ดินพิพาทของโจทก์แล้วหรือไม่ ดังนั้น การที่ศาลอุทธรณ์วินิจฉัยว่าจำเลยได้เปลี่ยนลักษณะแห่งการยึดถือที่ดินพิพาทเป็นการโต้แย้งสิทธิครอบครองของโจทก์แล้ว โจทก์ไม่ได้ฟ้องคดีเพื่อเอาคืนซึ่งการครอบครองภายใน 1 ปี จึงเป็นการวินิจฉัยนอกเหนือจากประเด็นที่จำเลยให้การต่อสู้ไว้และนอกเหนือจากประเด็นข้อพิพาทแห่งคดี ทั้งไม่ใช่ปัญหาอันเกี่ยวด้วยความสงบเรียบร้อยของประชาชน ศาลจะยกขึ้นวินิจฉัยเองไม่ได้ คำวินิจฉัยของศาลอุทธรณ์จึงไม่ชอบ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3035/2539นายหมิ้น เฮงรวมญาติโจทก์นายฉลาด กลิ่นถือศีลจำเลย ป.วิ.พ. ม. 142, ม. 183 วรรคสองตามคำให้การจำเลยไม่มีประเด็นเรื่องจำเลยได้เปลี่ยนลักษณะแห่งการยึดถือที่ดินพิพาทของโจทก์แล้วหรือไม่ ดังนั้น การที่ศาลอุทธรณ์วินิจฉัยว่าจำเลยได้เปลี่ยนลักษณะแห่งการยึดถือที่ดินพิพาทเป็นการโต้แย้งสิทธิครอบครองของโจทก์แล้ว โจทก์ไม่ได้ฟ้องคดีเพื่อเอาคืนซึ่งการครอบครองภายใน 1 ปี จึงเป็นการวินิจฉัยนอกเหนือจากประเด็นที่จำเลยให้การต่อสู้ไว้และนอกเหนือจากประเด็นข้อพิพาทแห่งคดี ทั้งไม่ใช่ปัญหาอันเกี่ยวด้วยความสงบเรียบร้อยของประชาชน ศาลจะยกขึ้นวินิจฉัยเองไม่ได้ คำวินิจฉัยของศาลอุทธรณ์จึงไม่ชอบ(สุชาติ ถาวรวงษ์-สุทธิ นิชโรจน์-สุประดิษฐ์ หุตะสิงห์)ศาลจังหวัดนครปฐม - นายไมตรี ศิริเมธารักษ์ศาลอุทธรณ์ภาค ๓ - นายเดิมพัน จรรยามั่นแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3035/2539นายหมิ้น เฮงรวมญาติโจทก์นายฉลาด กลิ่นถือศีลจำเลย ป.วิ.พ. ม. 142, ม. 183 วรรคสองตามคำให้การจำเลยไม่มีประเด็นเรื่องจำเลยได้เปลี่ยนลักษณะแห่งการยึดถือที่ดินพิพาทของโจทก์แล้วหรือไม่ ดังนั้น การที่ศาลอุทธรณ์วินิจฉัยว่าจำเลยได้เปลี่ยนลักษณะแห่งการยึดถือที่ดินพิพาทเป็นการโต้แย้งสิทธิครอบครองของโจทก์แล้ว โจทก์ไม่ได้ฟ้องคดีเพื่อเอาคืนซึ่งการครอบครองภายใน 1 ปี จึงเป็นการวินิจฉัยนอกเหนือจากประเด็นที่จำเลยให้การต่อสู้ไว้และนอกเหนือจากประเด็นข้อพิพาทแห่งคดี ทั้งไม่ใช่ปัญหาอันเกี่ยวด้วยความสงบเรียบร้อยของประชาชน ศาลจะยกขึ้นวินิจฉัยเองไม่ได้ คำวินิจฉัยของศาลอุทธรณ์จึงไม่ชอบ(สุชาติ ถาวรวงษ์-สุทธิ นิชโรจน์-สุประดิษฐ์ หุตะสิงห์)ศาลจังหวัดนครปฐม - นายไมตรี ศิริเมธารักษ์ศาลอุทธรณ์ภาค ๓ - นายเดิมพัน จรรยามั่นแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ อธ. 28/2543เรื่อง แนวทางการพิจารณาการประกอบกิจการที่เข้าข่ายเป็นการประกอบธุรกิจหลักทรัพย์ประเภทการค้าหลักทรัพย์เพื่อให้เกิดความชัดเจนว่าการซื้อขายหลักทรัพย์ในลักษณะใดต้องได้รับใบอนุญาตประกอบธุรกิจหลักทรัพย์ประเภทการค้าหลักทรัพย์ และเพื่อให้สอดคล้องกับเจตนารมณ์ของการกํากับ ดูแลผู้ประกอบธุรกิจค้าหลักทรัพย์ตามแนวทางที่เป็นสากล สํานักงานจึงชี้แจงแนวทางในการพิจารณาการประกอบกิจการที่เข้าข่ายเป็นการประกอบธุรกิจหลักทรัพย์ประเภทการค้าหลักทรัพย์ไว้ดังต่อไปนี้ข้อ 1 การซื้อขายหรือแลกเปลี่ยนหลักทรัพย์เพื่อตนเองนอกตลาดหลักทรัพย์แห่งประเทศไทยหรือศูนย์ซื้อขายหลักทรัพย์ ที่เข้าลักษณะใดลักษณะหนึ่งดังต่อไปนี้ ถือเป็นการประกอบธุรกิจหลักทรัพย์ประเภทการค้าหลักทรัพย์ซึ่งผู้ประกอบธุรกิจต้องได้รับใบอนุญาตประกอบธุรกิจหลักทรัพย์ประเภทการค้าหลักทรัพย์1. มีการแสดงตนว่าพร้อมจะซื้อขายหรือแลกเปลี่ยนหลักทรัพย์กับบุคคลอื่นโดยมีการเสนอราคาซื้อขายอย่างต่อเนื่อง(2) มีการติดต่อชักชวนในลักษณะที่กระทําเป็นปกติให้บุคคลอื่นซื้อขายหรือแลกเปลี่ยนหลักทรัพย์กับตน ทั้งนี้ บุคคลอื่นดังกล่าวไม่รวมถึงบุคคลที่ได้รับใบอนุญาตประกอบธุรกิจหลักทรัพย์ประเภทการค้าหลักทรัพย์หรือการเป็นนายหน้าซื้อขายหลักทรัพย์ หรือผู้ได้รับอนุญาตประกอบธุรกิจหลักทรัพย์ประเภทการค้าหลักทรัพย์หรือการเป็นนายหน้าซื้อขายหลักทรัพย์ตามกฎหมายต่างประเทศข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ 8 ธันวาคม พ.ศ. 2543(นายประสาร ไตรรัตน์วรกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับหลักทรัพย์และตลาดหลักทรัพย์ที่ กธ. 9/2550เรื่อง การเรียกและการวางหลักประกันในการซื้อขายสัญญาซื้อขายล่วงหน้าในศูนย์ซื้อขายสัญญาซื้อขายล่วงหน้า(ฉบับที่ 2)------------------------------------------------------------อาศัยอํานาจตามความในมาตรา 9 และมาตรา 18 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกข้อกําหนดไว้ดังต่อไปนี้ ข้อ 1 ให้ยกเลิกความใน (4) ของวรรคหนึ่งของข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 67/2547 เรื่อง การเรียกและการวางหลักประกันในการซื้อขายสัญญาซื้อขายล่วงหน้าในศูนย์ซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547 และให้ใช้ความต่อไปนี้แทน"(4) เรียกให้ลูกค้าวางหลักประกันเพิ่มในจํานวนที่เป็นผลให้อัตราหรือมูลค่าหลักประกันของลูกค้ารายดังกล่าวไม่ต่ํากว่าอัตราหรือมูลค่าหลักประกันเริ่มต้น เมื่ออัตราหรือมูลค่าหลักประกันของลูกค้ารายนั้นลดลงต่ํากว่าอัตราหรือมูลค่าหลักประกันรักษาสภาพ (maintenance margin) ที่สํานักงาน ก.ล.ต. ประกาศกําหนด"ข้อ 2 ให้ยกเลิกความใน (1) ของข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 67/2547 เรื่อง การเรียกและการวางหลักประกันในการซื้อขายสัญญาซื้อขายล่วงหน้าในศูนย์ซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547 และให้ใช้ความต่อไปนี้แทน"(1) งดการซื้อขายสัญญาซื้อขายล่วงหน้าอันจะเป็นผลให้มีการสร้างฐานะสัญญาซื้อขายล่วงหน้าขึ้นใหม่ให้แก่ลูกค้ารายดังกล่าว เว้นแต่การซื้อขายสัญญาซื้อขายล่วงหน้าที่จะทําให้ความเสี่ยงจากฐานะสัญญาซื้อขายล่วงหน้าที่คงค้างอยู่ของลูกค้ารายนั้นลดลง" ข้อ 3 ให้ยกเลิกความในข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 67/2547 เรื่อง การเรียกและการวางหลักประกันในการซื้อขายสัญญาซื้อขายล่วงหน้าในศูนย์ซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547 และให้ใช้ความต่อไปนี้แทน"ข้อ 6 ตัวแทนซื้อขายสัญญาต้องวางหลักประกันสําหรับการมีฐานะสัญญาซื้อขายล่วงหน้าของลูกค้าแต่ละรายกับสํานักหักบัญชีสัญญาตามที่สํานักหักบัญชีสัญญากําหนด โดยไม่ให้นําฐานะสัญญาซื้อขายล่วงหน้าของลูกค้าต่างรายกันมาหักกลบลบกัน"ข้อ 4 ประกาศนี้ให้ใช้บังคับตั้งแต่วันที่ 1 กันยายน พ.ศ. 2550 เป็นต้นไป ประกาศ ณ วันที่ 24 สิงหาคม พ.ศ. 2550 (นายฉลองภพ สุสังกร์กาญจน์) รัฐมนตรีว่าการกระทรวงการคลังประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศกระทรวงอุตสาหกรรมฉบับที่ 4436 (พ.ศ. 2555)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมการทดสอบทางสภาพแวดล้อม เล่ม 2 (30) การทดสอบ - การทดสอบ Db :วัฎจักรร้อนชื้น (วัฎจักร 12 h + 12 h)----------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรมการทดสอบทางสภาพแวดล้อม เล่ม 2 (30) การทดสอบ - การทดสอบ Db : วัฎจักรร้อนชื้น (วัฎจักร 12 h + 12 h) มาตรฐานเลขที่ มอก. 2380 เล่ม 2 (30) - 2553 ไว้ ดังมีรายการละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษา เป็นต้นไปผู้มีอํานาจลงนาม - ประกาศ ณ วันที่ 13 มิถุนายน พ.ศ. 2555 หม่อมราชวงศ์พงษ์สวัสดิ์ สวัสดิวัตน์รัฐมนตรีว่าการกระทรวงอุตสาหกรรม
คำพิพากษาศาลฎีกาที่ 1095/2467หลักกฎหมาย: ซื้อขายโจทก์ฟ้องขับไล่ จำเลยต่อสู้ว่าได้ซื้อที่รายพิภาษปกครองปรปักษ์มา ๑๖-๑๗ ปี เปนแต่ยังไม่ได้โอนโฉนดกัน ตัดสินว่า ที่จำเลยอ้างว่าซื้อขายนั้นฟังไม่ได้เพราะเปนแต่สัญญาจะซื้อราคายังไม่ได้ใช้ ที่ ๆ ขายยังไม่ได้ปันเขตรแน่นอน เรียกว่าซื้อขายไม่ได้ แลที่ว่าปกครองข้อเท็จจริงก็ฟังไม่ได้ ให้ขับไล่จำเลย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1095/2467นางคำ จันทะทรงโจทก์นายดำ ด้วงกล่ำล ป.ที่ดิน ซื้อขายโจทก์ฟ้องขับไล่ จำเลยต่อสู้ว่าได้ซื้อที่รายพิภาษปกครองปรปักษ์มา ๑๖-๑๗ ปี เปนแต่ยังไม่ได้โอนโฉนดกัน ตัดสินว่า ที่จำเลยอ้างว่าซื้อขายนั้นฟังไม่ได้เพราะเปนแต่สัญญาจะซื้อราคายังไม่ได้ใช้ ที่ ๆ ขายยังไม่ได้ปันเขตรแน่นอน เรียกว่าซื้อขายไม่ได้ แลที่ว่าปกครองข้อเท็จจริงก็ฟังไม่ได้ ให้ขับไล่จำเลย(นรเนติ-หริศ-พรหมทัต)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทก์ฟ้องขับไล่ จำเลยต่อสู้ว่าได้ซื้อที่รายพิภาษปกครองปรปักษ์มา ๑๖-๑๗ ปี เปนแต่ยังไม่ได้โอนโฉนดกัน ตัดสินว่า ที่จำเลยอ้างว่าซื้อขายนั้นฟังไม่ได้เพราะเปนแต่สัญญาจะซื้อราคายังไม่ได้ใช้ ที่ ๆ ขายยังไม่ได้ปันเขตรแน่นอน เรียกว่าซื้อขายไม่ได้ แลที่ว่าปกครองข้อเท็จจริงก็ฟังไม่ได้ ให้ขับไล่จำเลย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1095/2467นางคำ จันทะทรงโจทก์นายดำ ด้วงกล่ำล ป.ที่ดิน ซื้อขายโจทก์ฟ้องขับไล่ จำเลยต่อสู้ว่าได้ซื้อที่รายพิภาษปกครองปรปักษ์มา ๑๖-๑๗ ปี เปนแต่ยังไม่ได้โอนโฉนดกัน ตัดสินว่า ที่จำเลยอ้างว่าซื้อขายนั้นฟังไม่ได้เพราะเปนแต่สัญญาจะซื้อราคายังไม่ได้ใช้ ที่ ๆ ขายยังไม่ได้ปันเขตรแน่นอน เรียกว่าซื้อขายไม่ได้ แลที่ว่าปกครองข้อเท็จจริงก็ฟังไม่ได้ ให้ขับไล่จำเลย(นรเนติ-หริศ-พรหมทัต)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศธนาคารแห่งประเทศไทยที่สกง. 2./2552เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วันประจําเดือนมกราคม พ.ศ. 2552---------------------------------อื่นๆ - 1. เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย อายุไม่เกิน 15 วัน ประจําเดือนมกราคม พ.ศ. 2552อื่นๆ - 2. อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทยอายุไม่เกิน 15 วัน ดังนี้ | | | | | || --- | --- | --- | --- | --- || รุ่นที่ | วงเงิน(ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) || พ.2/14/52 | 60,000 | 8 มกราคม 2552 | 12/1/52 - 26/1/52 | 14 || พ.3/14/52 | 70,000 | 9 มกราคม 2552 | 13/1/52 - 27/1/52 | 14 |อื่นๆ - 4. วันเริ่มต้นบังคับใช้ ตั้งแต่วันที่ 7 มกราคม 2552ผู้มีอํานาจลงนาม - ประกาศ ณ วันที่ 6 มกราคม 2552 (นางสุชาคา กิระกูล)ผู้ช่วยผู้ว่าการ สายตลาดการเงินผู้ว่าการ แทน
ประกาศของคณะปฏิวัติ ฉบับที่ 51 ลงวันที่ 18 มกราคม พ.ศ. 2515ประกาศของคณะปฏิวัติ ฉบับที่ ๕๑โดยที่คณะปฏิวัติพิจารณาแล้วเห็นว่า มีความจำเป็นและเร่งด่วนที่จะต้องดำเนินการสร้างทางหลวงแผ่นดิน สายนครสวรรค์ - เชียงราย และทางหลวงแผ่นดิน สายโชคชัย - สังขะ ซึ่งกรมทางหลวงได้สำรวจที่ที่จะต้องเวนคืนเพื่อสร้างทางทั้งสองสายดังกล่าวตามความในพระราชบัญญัติทางหลวง พุทธศักราช ๒๔๘๒ เสร็จแล้วหัวหน้าคณะปฏิวัติจึงมีคำสั่งดังต่อไปนี้มาตรา 1 ข้อ ๑ ให้เวนคืนอสังหาริมทรัพย์เพื่อสร้างทางหลวงแผ่นดิน สายนครสวรรค์ - เชียงราย ในท้องที่อำเภอเมืองนครสวรรค์ อำเภอลาดยาว อำเภอบรรพตพิสัย จังหวัดนครสวรรค์ อำเภอขาณุวรลักษบุรี อำเภอคลองขลุง อำเภอเมืองกำแพงเพชร จังหวัดกำแพงเพชร อำเภอเมืองตาก อำเภอบ้านตาก อำเภอสามเงา จังหวัดตาก อำเภอแม่พริก อำเภอเถินมาตรา 1 อำเภอสบปราบ อำเภอเกาะคา อำเภอเมืองลำปาง อำเภองาว จังหวัดลำปาง และอำเภอพะเยา อำเภอแม่ใจ อำเภอพาน อำเภอเมืองเชียงราย จังหวัดเชียงราย ให้แก่กรมทางหลวงตามแนวทางหลวงแผ่นดินที่กำหนดไว้ในพระราชกฤษฎีกากำหนดแนวทางหลวงที่จะสร้างทางหลวงแผ่นดินสายนครสวรรค์ - เชียงราย พ.ศ. ๒๕๐๙มาตรา 1 โดยมีแนวทางส่วนกว้างที่สุดหนึ่งพันเมตร ส่วนแคบที่สุดสามสิบเมตร ตามแผนผังที่ดินซึ่งจะได้ปิดประกาศไว้ ณ ที่ว่าการอำเภอ และตำบลที่อสังหาริมทรัพย์นั้นตั้งอยู่มาตรา 2 ข้อ ๒ ให้เวนคืนอสังหาริมทรัพย์เพื่อสร้างทางหลวงแผ่นดิน สายโชคชัย - สังขะ ในท้องที่อำเภอโชคชัย จังหวัดนครราชสีมา อำเภอนางรอง อำเภอประโคนชัย จังหวัดบุรีรัมย์ และอำเภอปราสาท อำเภอสังขะ จังหวัดสุรินทร์ ให้แก่กรมทางหลวง โดยมีแนวทางส่วนกว้างที่สุดสองร้อยสี่สิบเมตร ส่วนแคบที่สุดสี่สิบเมตรมาตรา 2 ตามแผนผังที่ดินซึ่งจะได้ปิดประกาศไว้ ณ ที่ว่าการอำเภอ และตำบลที่อสังหาริมทรัพย์นั้นตั้งอยู่มาตรา 3 ข้อ ๓ ให้อธิบดีกรมทางหลวงเป็นเจ้าหน้าที่เวนคืนอสังหาริมทรัพย์ตามประกาศของคณะปฏิวัติฉบับนี้มาตรา 4 ข้อ ๔ ให้ถือว่าประกาศของคณะปฏิวัติฉบับนี้มีผลใช้บังคับเช่นเดียวกับพระราชบัญญัติเวนคืนอสังหาริมทรัพย์ซึ่งออกตามความในมาตรา ๔๑ และมาตรา ๔๗ แห่งพระราชบัญญัติทางหลวง พ.ศ. ๒๔๘๒มาตรา 5 ข้อ ๕ ให้รัฐมนตรีว่าการกระทรวงพัฒนาการแห่งชาติรักษาการตามประกาศของคณะปฏิวัติฉบับนี้มาตรา 6 ข้อ ๖ ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๘ มกราคม พุทธศักราช ๒๕๑๕ จอมพล ถ. กิตติขจร หัวหน้าคณะปฏิวัติ
ประกาศสำนักงานคณะกรรมการกิจการกระจายเสียงประกาศสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องเครื่องโทรคมนาคมและอุปกรณ์ที่ผ่านการตรวจสอบและรับรองมาตรฐาน(ฉบับที่ ๘/๒๕๕๙)[๑] สำนักงานคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ ขอประกาศให้ทราบว่าในระหว่างวันที่ ๑สิงหาคม ๒๕๕๙ ถึง ๑๖ สิงหาคม ๒๕๕๙ มีเครื่องโทรคมนาคมและอุปกรณ์ที่ผ่านการตรวจสอบและรับรองมาตรฐานตามประกาศคณะกรรมการกิจการโทรคมนาคมแห่งชาติ เรื่องระเบียบสำหรับการรับตรวจสอบและรับรองมาตรฐานของเครื่องโทรคมนาคมและอุปกรณ์ โดยสำนักงานคณะกรรมการกิจการโทรคมนาคมแห่งชาติปรากฏตามรายการที่แนบท้ายประกาศนี้จึงประกาศมาให้ทราบโดยทั่วกันประกาศ ณ วันที่ ๓๑มกราคม พ.ศ. ๒๕๖๐ฐากร ตัณฑสิทธิ์เลขาธิการ กสทช.[เอกสารแนบท้าย]๑. รายการเครื่องโทรคมนาคมและอุปกรณ์ที่ผ่านการรับรองมาตรฐานระหว่าง วันที่ ๑ สิงหาคม ๒๕๕๙ ถึง วันที่ ๑๖ สิงหาคม ๒๕๕๙๒. รายการเครื่องโทรคมนาคมและอุปกรณ์ที่ผ่านการจดทะเบียนระหว่าง วันที่ ๑ สิงหาคม ๒๕๕๙ ถึง วันที่ ๑๖ สิงหาคม ๒๕๕๙(ดูข้อมูลจากภาพกฎหมาย)ปริยานุช/จัดทำ๒๐ มีนาคม ๒๕๖๐ชวัลพร/ตรวจ๒๐ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๒๑ ง/หน้า ๑๓/๑๖ มีนาคม ๒๕๖๐